भगत के समक्ष मनोज कांग्रेस में शामिल
बोकारो | मनोजराय ने कांग्रेस का दामन थाम लिया है। रांची में कांग्रेस के प्रदेश अध्यक्ष सुखदेव भगत के समक्ष अपने 90 कार्यकर्ताओं के साथ पार्टी में शामिल हुए। कार्यक्रम में कांग्रेस के जिलाध्यक्ष मंजूर अंसारी, प्रदेश प्रवक्ता राजेश ठाकुर आदि मौजूद थे। राय के साथ पार्टी में शामिल होने वालों में अमर स्वर्णकार, सुफल महतो, प्रमोद महतो, तपन बाउरी, श्रीपति दता, अशोक प्रमाणिक, बबलू प्रमाणिक, तपन प्रमाणिक, साधन दे, अतुल दत्ता आदि के नाम शामिल हैं। बोकारो पहुंचने पर राय ने बिरसा मुंडा की प्रतिमा पर माल्यार्पण किया। इसके बाद अपने कार्यकर्ताओं के साथ नयामोड़ से जुलूस में शामिल होकर चास महावीर चौक तक गए। कांग्रेस के जिलाध्यक्ष मंजूर अंसारी और प्रदेश सचिव जवाहर लाल महथा ने कहा कि मनोज राय के कांग्रेस में शामिल होने से जिले में पार्टी मजबूत होगी। अंसारी ने कहा कि प्रदेश अध्यक्ष सुखदेव भगत के समक्ष वे पार्टी शामिल हुए। उन्हें पार्टी की सदस्यता भी दिलाई गई।
bho_Deva hin_Deva